CELEX: 52016PC0456
Language: da
Date: 2016-07-12
Title: Forslag til RÅDETS AFGØRELSE om et forslag til opstilling af energifællesskabslisten over energiinfrastrukturprojekter

EUROPA-KOMMISSIONEN
            Bruxelles, den 12.7.2016
            COM(2016) 456 final
            2016/0213(NLE)
            Forslag til
            RÅDETS AFGØRELSE
            om et forslag til opstilling af energifællesskabslisten over energiinfrastrukturprojekter
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               Den 16. oktober 2015 vedtog Energifællesskabets Ministerråd en afgørelse om gennemførelsen af Europa-Parlamentets og Rådets forordning (EU) nr. 347/2013 om retningslinjer for den transeuropæiske energiinfrastruktur
                  1
               . Formålet med denne foranstaltning var at skabe en retlig ramme for prioritering af centrale energiinfrastrukturprojekter blandt de kontraherende parter og mellem de kontraherende parter og EU's medlemsstater.
            
            
            
               Ved forordning (EU) nr. 347/2013, således som denne er vedtaget i Energifællesskabet, fastlægges en omfattende ramme for at strømline tilladelses-, regulerings- og omkostningsfordelingsprocedurer i de kontraherende parter. I henhold til en række kriterier forpligtes Ministerrådet desuden derved til i overensstemmelse med afsnit III i energifællesskabstraktaten at træffe afgørelse om at opstille en liste over prioriterede infrastrukturprojekter, såkaldte projekter af interesse for Energifællesskabet. Den endelige frist for gennemførelsen af de vigtigste bestemmelser i forordningen og fristen for opstilling af listen over projekter af interesse for Energifællesskabet er den 31. december 2016.
            
            
            
               Projekterne på listen i bilag 2 til denne afgørelse er indgivet af projektiværksætterne og sendt i offentlig høring af Energifællesskabets sekretariat
                  2
               . Listen undersøges for øjeblikket af Energifællesskabets institutioner i overensstemmelse med forordningen. Kommissionen informerer Rådet om enhver udvikling i denne proces. Den Europæiske Unions endelige holdning med hensyn til Ministerrådets afgørelse om vedtagelsen af listen over projekter af interesse for Energifællesskabet vil blive foreslået af Kommissionen i forbindelse med forberedelserne til Ministerrådet i Sarajevo den 14. oktober 2016.
            
            
            
               Forordning (EU) nr. 347/2013 giver også mulighed for at anvende forordningens bestemmelser på projekter af fælles interesse. I den forbindelse er der tale om projekter, som er til fordel for to nabolande (en kontraherende part på den ene side og en medlemsstat på den anden side), men som ikke har retlig status som projekter af interesse for Energifællesskabet. Samtidig støttes disse projekter af kontraherende parter og en berørt medlemsstat. For så vidt angår sådanne projekter og i tillæg til forslaget om en retligt bindende afgørelse om projekter af interesse for Energifællesskabet foreslår Kommissionen, at Den Europæiske Union foreslår Energifællesskabets Ministerråd, at det fremsætter en anbefaling for at skabe politisk fremdrift og træffer alle nødvendige reguleringsforanstaltninger med henblik på at gøre fremskridt med realisering af projekterne af fælles interesse. 
            
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               I henhold til artikel 7 stk. 5, litra a), i Energifællesskabets Ministerråds afgørelse om gennemførelsen af forordning (EU) nr. 347/2013
                  3
                skal Ministerrådet opstille listen over projekter af interesse for Energifællesskabet ved en afgørelse i overensstemmelse med energifællesskabstraktatens afsnit III. 
            
            
            
               Ministerrådet træffer i henhold til energifællesskabstraktatens artikel 82 foranstaltninger i medfør af afsnit III på forslag af en part eller sekretariatet. Kommissionen foreslår, at der på vegne af Den Europæiske Union forelægges et sådant forslag for Energifællesskabets Ministerråd.
            
            
            
               Den Europæiske Unions holdning til Ministerrådets afgørelse fastlægges i henhold til artikel 218, stk. 9, i traktaten om Den Europæiske Unions funktionsmåde og i overensstemmelse med bestemmelserne i Rådets afgørelse 2006/500/EF af 29. maj 2006 om Det Europæiske Fællesskabs indgåelse af energifællesskabstraktaten. 
            
            
            
               I henhold til energifællesskabstraktatens artikel 76 er Ministerrådets anbefalinger ikke retligt bindende, og de falder derfor uden for anvendelsesområdet for artikel 218, stk. 9, i TEUF. Anbefalingens tekst er knyttet til denne afgørelse til orientering.  
            
            
            
               I procedureafgørelsen om Ministerrådets forretningsorden
                  4
                er det fastlagt, at dokumenter indgives to måneder før Ministerrådets møde, dvs. senest 13. august 2016. 
            
         
         
            
               3.HØRINGER AF INTERESSEREDE PARTER
            
            
               Som fastlagt i bestemmelserne i den vedtagne forordning blev der oprettet to arbejdsgrupper med henblik på at forberede listen over projekter af interesse for Energifællesskabet. De projekter, der er blevet indgivet af projektiværksættere, blev den 2. maj 2016 sendt i offentlig høring af Energifællesskabets sekretariat. I løbet af 2016 blev projekterne vurderet med hensyn til deres berettigelse til status som henholdsvis projekter af interesse for Energifællesskabet eller projekter af fælles interesse. Der blev gennemført en cost-benefit-analyse af hvert projekt, som førte til en rangordning af projekterne på grundlag af specifikke resultater med hensyn til opfyldelsen af kriterierne. Ved processens forventede afslutning sidst i september 2016 foreslår grupperne på grundlag af konsensus et udkast til en foreløbig liste over projekter af interesse for Energifællesskabet til det beslutningstagende organ, som er Energifællesskabets permanente gruppe på højt plan. Efter Energifællesskabets reguleringsudvalgs positive udtalelse følger det beslutningstagende organs vedtagelse af den endelige udgave af den foreløbige liste over projekter af interesse for Energifællesskabet på mødet den 13. oktober 2016. Energifællesskabets endelige liste vil blive forelagt Ministerrådet med henblik på en afgørelse den 14. oktober 2016. 
            
            
               4.VIRKNINGER FOR BUDGETTET
            
            
               Ikke relevant.
            
            
               2016/0213 (NLE)
            
            
               Forslag til
            
            
               RÅDETS AFGØRELSE
            
            
               om et forslag til opstilling af energifællesskabslisten over energiinfrastrukturprojekter
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 194 og artikel 218, stk. 9,
            
            
               under henvisning til Rådets afgørelse 2006/500/EF af 29. maj 2006 om Det Europæiske Fællesskabs indgåelse af energifællesskabstraktaten
                  5
               , særlig artikel 4 og 5,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Ved Energifællesskabets Ministerråds afgørelse
                  6
                om gennemførelsen af Europa-Parlamentets og Rådets forordning (EU) nr. 347/2013 om retningslinjer for den transeuropæiske energiinfrastruktur fastlægges en proces med henblik på at opstille listen over projekter af interesse for Energifællesskabet, og derved gives samtidig mulighed for på frivillig basis at anvende forordningens bestemmelser på projekter af fælles interesse.
            
            
               (2)Den Europæiske Union bør fremsætte et forslag om opstilling af en sådan liste i overensstemmelse med afsnit III og artikel 82 i energifællesskabstraktaten.
            
            
               (3)Bilaget til det i forrige betragtning omhandlede forslag med den endelige liste over projekter til forslaget kan først fastlægges på et senere tidspunkt, når vurderingen af de forskellige foreslåede projekter er gennemført. Denne afgørelse bør derfor omfatte alle de projekter, hvoriblandt Kommissionen på et senere tidspunkt kan vælge dem, der skal medtages på listen. 
            
            
               VEDTAGET DENNE AFGØRELSE: 
            
            
               Artikel 1
            
            
               Den Europæiske Unions forslag til en tekst til en afgørelse fra Energifællesskabets Ministerråd om opstilling af en liste over projekter af interesse for Energifællesskabet er fastlagt i bilag 1 til denne afgørelse.
            
            
               Artikel 2
            
         
         
            
            
               Bilaget til det forslag, der er omhandlet i artikel 1, sammensættes af de projekter, der er opført i bilag 2 til denne afgørelse. Bilag 2 består af de projekter, der er blevet indgivet til vurdering og endelig afgørelse, jf. Energifællesskabets Ministerråds afgørelse 2015/09/MC-EnC om gennemførelsen af forordning 347/2013 om retningslinjer for den transeuropæiske energiinfrastruktur. 
            
            
               Kommissionen må på vegne af Den Europæiske Union støtte ethvert projekt i bilag 2 med henblik på optagelse på den endelige liste, forudsat at projektet overholder kriterierne i Ministerrådets afgørelse 2015/09/MC-EnC. Projekterne må kun vælges blandt dem, der er opført i bilag 2. 
            
            
               Artikel 3
            
            
               Denne afgørelse træder i kraft på dagen for vedtagelsen.
            
            
               Artikel 4
            
            
               Denne afgørelse er rettet til Kommissionen.
            
            
               Udfærdiget i Bruxelles, den .
            
            
               
                     På Rådets vegne
               
               
                     Formand
               
            
         
         
            
                  
                     (1)
                  D/2015/09/MC-EnC
               
               
                  
                     (2)
                  https://www.energy-community.org/portal/page/portal/ENC_HOME/SECRETARIAT/Consultation/2016_PROJECTS
               
               
                  
                     (3)
                  D/2015/09/MC-EnC
               
               
                  
                     (4)
                  Procedureafgørelse 2006/01/MC-EnC om forretningsordenen i Energifællesskabets Ministerråd
               
               
                  
                     (5)
                  EUT L 198 af 20.7.2006, s. 15.
               
               
                  
                     (6)
                  D/2015/09/MC-EnC
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 12.7.2016
            COM(2016) 456 final
            BILAG
            til
            Forslag til Rådets afgørelse
            om et forslag til opstilling af energifællesskabslisten over energiinfrastrukturprojekter
            
               
         
         
            
               BILAG
            
            
               til
            
            
               Forslag til Rådets afgørelse
            
            
               om et forslag til opstilling af energifællesskabslisten over energiinfrastrukturprojekter
            
            
               BEGRUNDELSE 
            
            
            
            
               1. Indledning
            
            
            
               Den 16. oktober 2015 vedtog Energifællesskabets Ministerråd en afgørelse om gennemførelsen af Europa-Parlamentets og Rådets forordning (EU) nr. 347/2013 om retningslinjer for den transeuropæiske energiinfrastruktur
                  1
               . Formålet med denne foranstaltning var at skabe en retlig ramme for prioritering af centrale energiinfrastrukturprojekter blandt de kontraherende parter og mellem de kontraherende parter og EU's medlemsstater.
            
            
            
               Ved forordning (EU) nr. 347/2013, således som denne er vedtaget i Energifællesskabet, fastlægges en omfattende ramme for at strømline tilladelses-, regulerings- og omkostningsfordelingsprocedurer i de kontraherende parter. I henhold til en række kriterier forpligtes Ministerrådet desuden derved til i overensstemmelse med afsnit III i energifællesskabstrakten at træffe afgørelse om at opstille en liste over prioriterede infrastrukturprojekter, såkaldte projekter af interesse for Energifællesskabet. Den endelige frist for gennemførelsen af de vigtigste bestemmelser i forordningen og fristen for opstilling af listen over projekter af interesse for Energifællesskabet er den 31. december 2016. 
            
            
            
               Som fastlagt i bestemmelserne i forordning (EU) nr. 347/2013, således som denne er vedtaget i Energifællesskabet, blev der oprettet to arbejdsgrupper med henblik på at forberede listen over projekter af interesse for Energifællesskabet. De projekter, der er blevet indgivet af projektiværksættere, blev den 2. maj 2016 sendt i offentlig høring af Energifællesskabets sekretariat. I løbet af 2016 blev projekterne vurderet med hensyn til deres berettigelse til status som projekter af interesse for Energifællesskabet. Der blev gennemført en cost-benefit-analyse af hvert projekt, som førte til en rangordning af projekterne på grundlag af specifikke resultater med hensyn til opfyldelsen af kriterierne. Ved processens afslutning skal der på grundlag af konsensus foreslås et udkast til en foreløbig liste over projekter af interesse for Energifællesskabet til det beslutningstagende organ, som er Energifællesskabets permanente gruppe på højt plan. Under forudsætning af Energifællesskabets reguleringsudvalgs positive udtalelse skal den endelige udgave af den foreløbige liste over projekter af interesse for Energifællesskabet vedtages af det beslutningstagende organ. 
            
            
            
               Bilaget med de respektive lister over projekter opstilles efter den beslutningsproces, der er beskrevet ovenfor. 
            
            
            
               2. Forslagets retsgrundlag
            
            
         
         
            
               Ministerrådet træffer i henhold til traktatens artikel 82 foranstaltninger i medfør af afsnit III på forslag af en part eller sekretariatet. Kommissionen har på vegne af Den Europæiske Union forelagt et sådant forslag for Energifællesskabets Ministerråd.
            
            
            
               I henhold til artikel 7 stk. 5, litra a), i afgørelsen skal Ministerrådet opstille listen over projekter af interesse for Energifællesskabet ved en afgørelse i overensstemmelse med traktatens afsnit III. 
            
            
            
            
               
            
               Den Europæiske Unions forslag til
            
            
            
               ENERGIFÆLLESSKABETS MINISTERRÅDS AFGØRELSE
            
            
               om opstilling af listen over projekter af interesse for Energifællesskabet ("energifællesskabslisten")
            
            
            
               MINISTERRÅDET FOR ENERGIFÆLLESSKABET HAR —
            
            
            
               under henvisning til traktaten om oprettelse af Energifællesskabet ("traktaten"), særlig artikel 2, 26, 27 og 82,
            
            
            
               Under henvisning til Energifællesskabets Ministerråds afgørelse D/2015/09/MC-EnC om gennemførelsen af Europa-Parlamentets og Rådets forordning (EU) nr. 347/2013 om retningslinjer for den transeuropæiske energiinfrastruktur, særlig artikel 3, stk. 4, i forordningen, således som denne er vedtaget i Energifællesskabet,
            
            
            
               under henvisning til forslag fra Den Europæiske Union, og
            
            
            
               ud fra følgende betragtninger:
            
         
         
            
            
               (1)
                     Den 16. oktober 2015 vedtog Energifællesskabets Ministerråd en afgørelse
                  2
                om gennemførelsen af Europa-Parlamentets og Rådets forordning (EU) nr. 347/2013 om retningslinjer for den transeuropæiske energiinfrastruktur.
            
            
            
               (2)
                     I henhold til traktatens artikel 82 foreslås foranstaltninger af en part eller sekretariatet.
            
            
            
               (3)
                     De projekter, der er foreslået til optagelse på listen over projekter af interesse for Energifællesskabet, er blevet vurderet af grupperne og opfylder kriterierne i forordningen.
            
            
            
               (4)
                     Den foreløbige liste over projekter af interesse for Energifællesskabet blev godkendt af grupperne på møder på teknisk plan. Efter den positive udtalelse fra Energifællesskabets reguleringsudvalg med hensyn til den konsekvente anvendelse af kriterierne og cost-benefit-analysen blev den foreslåede liste drøftet og vedtaget på det [XX]. møde i Energifællesskabets permanente gruppe på højt plan den [XXXX] 2016, og denne afgørelse blev færdiggjort og godkendt af gruppen i dens funktion af beslutningstagende organ.
            
            
            
               (5)
                     Organisationer, der repræsenterer de relevante interesseparter, herunder producenter, distributionssystemoperatører, forsyningsvirksomheder og forbruger- og miljøorganisationer er blevet hørt om de projekter, der er foreslået til optagelse på energifællesskabslisten.
            
            
            
               (6)
                     Optagelsen på listen over projekter af interesse for Energifællesskabet sker med forbehold af resultaterne af den relevante miljøvurdering og tilladelsesprocedure. I henhold til artikel 5, stk. 8, i den vedtagne forordning kan et projekt fjernes fra energifællesskabslisten, hvis det ikke er i overensstemmelse med Energifællesskabets lovgivning. Gennemførelsen af projekter af interesse for Energifællesskabet bør overvåges i overensstemmelse med artikel 5 i forordningen.
            
            
            
               (7)
                     I henhold til artikel 3, stk. 4, andet afsnit, i den vedtagne forordning opstilles energifællesskabslisten hvert andet år ved en afgørelse i overensstemmelse med traktatens afsnit III —
            
            
            
            
            
               VEDTAGET DENNE AFGØRELSE: 
            
            
            
         
         
            
               Artikel 1
            
            
               Listen over projekter af interesse for Energifællesskabet vedtages som angivet i bilaget til denne afgørelse.
            
            
            
               Artikel 2
            
            
            
            
               Denne afgørelse træder i kraft på dagen for vedtagelsen.
            
            
            
               Afgørelsen er rettet til de tilsluttede parter, FN's midlertidige administrative mission i Kosovo og de i energifællesskabstraktatens artikel 27 omhandlede medlemsstater. 
            
            
            
            
            
            
               Udfærdiget i …, … 2016.
            
            
            
                  
                     
                     
                     
                     
                     
                     
                     På Ministerrådets vegne
            
            
                  
                     
                     
                     
                     
                     
                     
                     
                     
                     
                     
                     
                     
                     
                     
                     
                     
                     
                     
                     Formand
            
         
         
            
                  
                     (1)
                  D/2015/09/MC-EnC
               
               
                  
                     (2)
                  Afgørelse D/2009/2015/MC-EnC.
               
            
      
    ---documentbreak--- NA ---documentbreak--- 
      
         
               EUROPA-KOMMISSIONEN
            Bruxelles, den 12.7.2016
            COM(2016) 456 final
            BILAG
            til
            Forslag til Rådets afgørelse
            om et forslag til opstilling af energifællesskabslisten over energiinfrastrukturprojekter
            
               
         
         
            
               BILAG
            
            
               til
            
            
               Forslag til Rådets afgørelse
            
            
               om et forslag til opstilling af energifællesskabslisten over energiinfrastrukturprojekter
            
            
            
               Listen over projekter, der er blevet indgivet af projektiværksættere i overensstemmelse med Energifællesskabets Ministerråds afgørelse 2015/09/MC-EnC om gennemførelsen af forordning 347/2013 om retningslinjer for den transeuropæiske energiinfrastruktur
            
            
            
               GAS (17 projekter): 
            
            
            
               Projekter af interesse for energifællesskabet
            
            
            
               – sammenkoblingsrørledning, FYROM med Kosovo*
                  1
               , Albanien og Serbien 
            
            
               – infrastrukturgasrørledning, FYROM til grænsen til Albanien 
            
            
               – gassammenkobling, Serbien-FYROM, afsnittet på det serbiske territorium 
            
            
               – gassammenkobling, Serbien og Montenegro (herunder Kosovo*
                  2
               ), afsnittet mellem Nis (Doljevac) og Pristina 
            
            
               – gasrørledningen AlbanienKosovo*
                  3
                (ALKOGAP)
            
            
               – sammenkoblingsrørledning, Serbien-Bulgarien, afsnittet på det serbiske territorium (status som projekt af fælles interesse for hele sammenkoblingen)*
                  4
                
            
            
               – FYROM-delen af TESLA-projektet* 
            
            
         
         
            
               Projekter af fælles interesse 
            
            
            
               – sammenkoblingsrørledning, BiH-HR (Slobodnica-Bosanski Brod-Zenica)
            
            
               – sammenkoblingsrørledning, BiH-HR (Licka Jesenica-Trzac-Bosanska Krupa)
            
            
               – sammenkoblingsrørledning, BiH-HR (Zagvozd-Posusje-Novi Travnik/Ploce-Mostar Sarajevo)
            
            
               – sammenkobling, FYROM med Bulgarien og Grækenland
            
            
               – sammenkobling, Serbien-Rumænien – det serbiske afsnit
            
            
               – sammenkoblingsrørledning, Serbien-Kroatien – det serbiske afsnit
            
            
               – sammenkoblingsrørledning, Polen-Ukraine
            
            
               – sammenkobling, Ungarn til Ukraine (udvikling af uafbrydelig kapacitet)
            
            
               – jonisk-adriatisk rørledning (IAP)
            
            
               – EAGLE LNG og rørledning
            
            
            
               ELEKTRICITET (12 projekter):
            
            
            
               Projekter af interesse for energifællesskabet 
            
            
            
               – transbalkan-korridoren – fase 1 (Rumænien, Serbien, Montenegro og BiH)*
            
            
               – transbalkan-korridoren – fase 2, 400 kV OHL Bajina BastaKraljevo 3 (Serbien)
            
            
               – transbalkan-elektricitetskorridor, netafsnittet i Montenegro
            
         
         
            
               – sammenkobling, 400 kV luftledning, Bitola (FYROM)-Elbasan (AL) 
            
            
               – sammenkobling, 400 kV luftledning, Skopje 5 (FYROM)-Kosovos* nye varmekraftværk (KS)
            
            
            
               Projekter af fælles interesse 
            
            
            
               – sammenkobling mellem Banja Luka (BA) og Lika (HR) med understøttende interne faciliteter
            
            
               – sammenkobling mellem Balti (MD) og Suceava (RO)
            
            
               – transformatorstation på 400 kV luftledning, Vulcanesti (MD) Isaccea (RO), og ny luftledning (MD)
            
            
               – sammenkobling, 400 kV luftledning, mellem Straseni (MD) og Iasi (RO) med transformatorstation i Straseni (MD)
            
            
               – asynkron sammenkobling af ENTSO-E-systemet og det ukrainske elektricitetsnet via 750 kV luftledning mellem kernekraftværket Khmelnytska (UA) og Rzeszow (PL) med højspændt jævnstrøm.
            
            
               Reparation af sammenkobling, 400 kV luftledning, Mukacheve (UA)-V.Kapusany (SK)
            
            
               Reparation af sammenkobling, 750 kV luftledning, Pivdennoukrainska NPP (UA)-Isaccea (RO), og modernisering af 400 V luftledning, Primorska (UA)-Isaccea (RO)
            
            
               Projekter vedrørende intelligente elnet (2 projekter)
            
            
               – nedbringelse af nettab (FYROM)
            
            
               – projekt for intelligente elmålere, Kosovo*
            
            
               – efterspørgselsreaktion, energilagring og distribuerede energiressourcer med henblik på optimering af energisystemet i Republikken Serbien
            
            
               OLIE (1 projekt):
            
            
               – opførelse af Brody-Adamowo-olierørledning
            
         
         
            
                  
                     (1)
                  Denne betegnelse indebærer ingen stillingtagen til Kosovos status, og den er i overensstemmelse med FN's Sikkerhedsråds resolution 1244 og Den Internationale Domstols udtalelse om Kosovos uafhængighedserklæring.
               
               
                  
                     (2)
                  Ibid.
               
               
                  
                     (3)
                  Ibid.
               
               
                  
                     (4)
                  Projekter markeret med "*" har status som projekter af fælles interesse (PCI) i Den Europæiske Union.